Khadija Abba Ibrahim

Khadija Bukar Abba Ibrahim (tí wọ́n bí ní ọjọ́ kẹfà oṣù kìíní ọdún 1967) jẹ́ olóṣèlú ọmọ orílẹ̀-èdè Nàìjíríà. Ó jẹ́ ọmọ-ẹgbẹ́ All Progressives Congress ti Ilé Ìgbìmọ̀ àwọn Aṣojú fún Damaturu, Gujba, Gulani, àti Tarmuwa (ní ìpínlẹ̀ Yobe). Ní ọdún 2016, Ààrẹ Muhammadu Buhari yàn án gẹ́gẹ́ bí Mínísítà Ìjọba fún ọ̀rọ̀ ilẹ̀-òkèrè.Leadership and Directors , Foreign Affairs, Nigerian government. Retrieved 10 February 2016

Ní Oṣù Kẹwàá ọdún 2018, òun àti ọmọ ọkọ̀ rẹ̀ dìjọ díje dupò kan ní Ilé Ìgbìmọ̀ Aṣojú àpapọ̀, èyí tí ó jáwé olúborí. Ní ọjọ́ kẹsàn-án oṣù kíní ọdún 2019, Abba Ibrahim kéde pé òun ń fi ipò rẹ̀ sílẹ̀ nínú ilé ìgbìmọ̀ aṣojú láti lè gbájú mọ́ ìpolongo rẹ̀ fún ìjókòó Ilé Aṣòfin Àpapọ̀ fún Ẹkùn Ìdìbò rẹ̀ tí ó sì borí. Khadija Ibrahim ni ìyàwó Alàgbà Bukar Abba Ibrahim, tí ó fìgbà kan jẹ́ Gómìnà ti Ìpínlẹ̀ Yobe, àti Sẹ́nétọ̀.

 Ayé rẹ̀ 
Wọ́n bí i sínú ìdílé Waziri Ibrahim, bẹ́ẹ̀ sì ni ó lọ ilé-ìwé Kaduna Capital School, ní ìpínlẹ̀ Kaduna, Nàìjíríà, láàárí ọdún 1972 sí 1977. Ní ọdún 1978, ó bẹ̀rẹ̀ ẹ̀kọ́ girama rẹ̀ ní ilé ẹ̀kọ́ Queen's College, ní ìpínlẹ̀ Èkó. Ní ọdún 1980, ó lọ sí Headington School, Oxford, níbi tí ó ti parí ilé-ẹ̀kọ́ girama rẹ̀ ní ọdún 1983. Ni ọdun 1986, Abba Ibrahim gba oyè ẹ̀kọ́ Diploma nínú ìmọ̀ Business Studies and Finance láti Padworth College, Reading, UK. Ní ọdún 1989, ó gba oyè B.Sc. rẹ̀ nínú ìmọ̀  Business Studies and Sociology láti Roehampton Institute for Higher Education, tí ó jẹ́ ẹ̀ka University of Surrey.

 Iṣẹ́ rẹ̀ 

 Iṣẹ́ tó kọ́kọ́ yàn láàyò 
Kí ó tó kẹ́kọ̀ọ́ gboyè ní yunifásítì ní ọdún 1989, ó ṣiṣẹ́ pẹ̀lú Abbey National Building Temple Fortune, North Finchley, ní UK, níbi tí ó ti kópa nínú ríra àti títà àwọn ohun-ìní àti títọ́jú àwọn àkọọ́lẹ̀ owó ilé-ìfowópamọ́ fún àwọn oníbàárà wọn. Ní ọdún 1991, o ṣiṣẹ fún ìgbà díẹ̀ pẹ̀lú Hatton Cross Heathrow, ní UK gẹ́gẹ́ bí Public Relations Officer. Àwọn ojúṣe rẹ̀ sì ni mímú àwọn oníbàárà wá sí ilé-iṣẹ́ náà. Ọdún kan náà ló kúrò ní ilé-iṣẹ́ náà láti dara pọ̀ Kaguin Nigeria Limited gẹ́gẹ́ bí Aṣèpolówó-ọjà. Àwọn rẹ̀ ni láti máa ṣèpolowó ọjà bí i ọkà àti epo rọ̀bì ní àwọn agbègbè tí ECOWAS gbilẹ̀. Ní ọdún 1992, wọ́n yàn án sípò Olùdarí ilé-iṣẹ́ OURS Insurance Brokerage, èyí tó jẹ́ ilé-iṣẹ́ kan tó ń rí sí ṣíṣe ìpamọ́ àwọn ìdókòwò ìjọba àti aláàdáni. Lẹ́yìn tó ti ní ìrírí tó pọ̀ tó, Abba Ibrahim dá ilé-iṣẹ́ tirẹ̀ sílẹ̀, èyí tí ó pè ní ZAFACA Nigeria Limited, ní odún 1996. Ó ṣiṣẹ́ gẹ́gẹ́ bí alákòóso àti olùdarí àgbà ilé-iṣẹ́ náà láti ọdún tọ́ ṣèdásílè rẹ̀ títí wọ ọdún 2004.

 Iṣẹ́ rẹ̀ gẹ́gẹ́ bí olóṣèlú 
Ní ọdún 2004, wọ́n yàn án gẹ́gẹ́ bí i Kọmíṣọ́nnà for Transport and Energy, ní Ìpínlẹ̀ Yobe. Ojúṣe rẹ̀ tó ṣe pàtàkì jù lọ ní jíjẹ́ aláboójútó ètò ìfúnni níná lò ní àwọn abúlé àti ìĺ kéréjẹ, àti pé kó ṣe ìpèsè ètò àwọn ọ̀nà ìrìn-àjò tó péye ní ìpínlẹ̀ náà. Ní ọdún 2006, wọ́n yàn án sípò Kọmíṣọ́nà ilé-ìgbé , fún Nicon Insurance, ní ìpínlẹ̀ Yobe. Ní ọdún 2016, Ààrẹ Muhammadu Buhari yàn án gẹ́gẹ́ bí Mínísítà Ìjọba fún ọ̀rọ̀ ilẹ̀ òkèrè.Leadership and Directors , Foreign Affairs, Nigerian government. Retrieved 10 February 2016

 Àwọn ìtọ́kasí